**РЕШЕНИЕ № ПВ – 127 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ-Пловдив и БД ИБР

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Ново жилищно застрояване и разширение на съществуващо, включващо и изграждане на сондажен кладенец“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** имоти №65, 68, 72, землище с. Цар Калоян, община Куклен, област Пловдив

**Възложител:** Е. Кайтазова

**Характеристика на инвестиционното предложение:**

Инвестиционното предложение включва изграждане на сондажен кладенец за битово водоснабдяване, за нуждите на бъдещо жилищно застрояване. За реализирането на инвестиционното предложение се процедира Подробен устройствен план - План за регулация и застрояване (ПУП – ПРЗ) за промяна предназначението на земеделска земя за „жилищно застрояване“ на поземлени имоти №65, №68 и №72 по плана на с. Цар Калоян, община Куклен, област Пловдив, с цел обединяване в едно УПИ I-65,68,72 „за жилищно застрояване“.

С инвестиционнто предложение се предвижда жилищно застрояване, в поземлени имоти №65, №68 и №72 (с обща площ на имотите от 1350 кв.м.), с. Цар Калоян, при предвидено монолитно строителство. За нуждите на инвестиционнто предложение се предвижда изграждането на един брой сондажен кладенец с проектна дълбочина - около 20-40 м.

Строително-монтажните работи за изграждане на сондажния кладенец се свеждат до: сондажни работи по създаването му: диаметър на сондиране за водоприемната част - от 350 до 394 мм, при спусната колона от PVC тръби и филтри –Ø160. Предвидено е изпълнение на задтръбна циментация, с цел недопускане проникване на повърхностни води.

Новообразувания УПИ ще се захрани с ел. енергия след присъединяване към наличната електроразпределителна мрежа, след изпълнение с оразмерен кабел-1kV от ЖБ стълб на ВМНН, извод "А",МТП"2"-Цар Калоян. На границата с УПИI-65,68,72, се предвижда монтаж на ел. табло тип ТЕПО.

За питейни цели се предвижда доставка на бутилирана минерална вода от магазинната мрежа.

Отпадъчните води от експлоатацията на обекта (жилищно строителство), ще са с битов характер и ще се заустват във водоплътна изгребна яма.

Транспортният достъп до обекта, ще бъде осигурен по съществуващ път, с който граничи имота.

Инвестиционното предложение попада в обхвата на т.2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имоти № 65, 68, 72, землище на с. Цар Калоян, общ. Куклен, обл. Пловдив, в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0001033 „Брестовица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Инвестиционното предложение предвижда изграждане на тръбен кладенец за нуждите на жилищно строителство. Изпълнението на тръбния кладенец ще бъде реализирано по утвърдена класическа технология със сондажна апаратура. Предвид това не се очаква замърсяване и дискомфорт на околната среда, тъй като не се предвиждат дейности, при които се отделят значителни замърсители в околната среда.
* Организацията и технологията на строително-монтажните дейности при реализирането на инвестиционното предложение, ще бъде съобразена с теренните условия и връзката с останалите инфраструктурни обекти. Предвид това не се очаква замърсяване и дискомфорт на околната среда, тъй като не се предвиждат дейности, при които се отделят значителни замърсители в околната среда.
* При изграждане на водовземното съоръжение ще бъдат генерирани незначителни количества земни и скални маси. Експлоатацията на тръбния кладенец не е свързана с генериране на отпадъци. Предвид, което не се очаква замърсяване с отпадъци, територията на инвестиционното предложение и около нея.
* За осъществяване на цялостното инвестиционно предложение не е необходимо изграждане на нова или промяна на съществуваща пътна инфраструктура.
* Реализацията и експлоатацията на инвестиционното предложение не е свързана с генериране на емисии и отпадъци, от които да се очаква наднормено замърсяване и дискомфорт на околната среда.
* Не се очакват кумулативни въздействия, от реализацията на инвестиционното предложение.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* С писмо изх. № КД-04-49/15.02.2017г. БД ИБР Пловдив е дала заключение за допустимост на инвестиционното предложение от гледна точка на ПУРБ на ИБР и постигане на целите на околната среда.

**III. Способността за асимилация на екосистемата в естествената околна среда**:

* Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001033 „Брестовица”
* Имотите са в урбанизирана територия и поради отдалечеността им от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие, в резултат на реализацията и експлоатацията на инвестиционното предложение е ограничен и локален в рамките на разглежданата територия, поради което не се очаква негативно въздействие върху околната среда и земеползването в района.
* Въздействието по време на експлоатация върху компонентите на околната среда се класифицират като възстановимо с малък териториален обхват, с незначителен кумулативен ефект и не предполага негативни въздействия върху здравето на хората и компонентите на околната среда.
* Не се очаква отрицателно въздействие върху подземните води, технологията на сондиране не предполага замърсяване на подземните води по време на изграждането на тръбния кладенец.
* Сондажните работи не включват използване, съхранение, транспорт, производство и работа с материали, които могат да бъдат опасни за околната среда и здравето на хората.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда – атмосферния въздух, водите, почвите, земните недра, флората и фауната.
* С писмо изх. №4846/08.06.2017 г. РЗИ - Пловдив е определила, че предвид местоположението и характера на инвестиционното предложение, при спазване на нормативното законодателство не се очаква здравен риск.
* От строителството както и от последващата експлоатация на инвестиционното предложение не се очаква да има трансгранични въздействия.

**V. Обществен интерес към предложението за строителство, дейности или технологии:**

* Съгласно изискванията на чл.6, ал.9 и ал.10 от Наредбата за ОВОС, възложителят е предоставил информацията за преценяване на необходимостта от извършване на ОВОС на Община Куклен и Кметство с. Цар Калоян.
* Община Куклен и Кметство с. Цар Калоян писмено са информирали РИОСВ-Пловдив, че информацията по Приложение №2 към чл.6 от Наредбата за ОВОС е поставена на обществено достъпно място и след изтичане на нормативно определения срок няма постъпили възражения.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет.**

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на възложителя, на параметрите на инвестиционното предложение или на някое от обстоятелствата, при които е било издадено решение за преценяване на необходимостта от ОВОС, възложителят или новият възложител трябва да уведоми своевременно РИОСВ-Пловдив.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 11.07.2017г.**

*Директор на РИОСВ - Пловдив*

Съгласували: